Document ID: 32012R0709

PADOMES ĪSTENOŠANAS REGULA (ES) Nr. 709/2012
(2012. gada 2. augusts),
ar kuru īsteno Regulu (ES) Nr. 267/2012 par ierobežojošiem pasākumiem pret Irānu
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (ES) Nr. 267/2012 (1) un jo īpaši tās 46. panta 1. un 2. punktu,
tā kā:
(1)
Padome 2012. gada 23. martā pieņēma Regulu (ES) Nr. 267/2012.
(2)
Padome uzskata, ka dažas personas būtu jāsvītro no Regulas (ES) Nr. 267/2012 IX pielikumā izklāstītā to fizisko un juridisko personu, vienību un struktūru saraksta, uz kurām attiecas ierobežojošie pasākumi, un ka būtu jāgroza ieraksti attiecībā uz dažām vienībām.
(3)
Pēc Apvienoto Nāciju Organizācijas Drošības padomes (ANO DP) komitejas lēmuma, kura izveidota saskaņā ar ANO DP Rezolūciju Nr. 1737 (2006), no Regulas (ES) Nr. 267/2012 IX pielikumā izklāstītā saraksta būtu jāsvītro divas personas un viena vienība un jāiekļauj minētās regulas VIII pielikumā izklāstītajā to fizisko un juridisko personu, vienību un struktūru sarakstā, uz kurām attiecas ierobežojošie pasākumi.
(4)
Tāpēc attiecīgi būtu jāgroza Regulas (ES) Nr. 267/2012 VIII un IX pielikumā iekļautie saraksti.
(5)
Lai nodrošinātu, ka šajā regulā paredzētie pasākumi ir efektīvi, tai būtu jāstājas spēkā tās publicēšanas dienā,
IR PIEŅĒMUSI ŠO REGULU.
1. pants
Šīs regulas I pielikumā uzskaitītās personas svītro no saraksta, kas iekļauts Regulas (ES) Nr. 267/2012 IX pielikumā.
2. pants
Regulas (ES) Nr. 267/2012 IX pielikumā ierakstus attiecībā uz šīs regulas II pielikumā minētajām vienībām aizstāj ar šīs regulas II pielikumā izklāstītajiem ierakstiem.
3. pants
Šīs regulas III pielikumā uzskaitītās personas un vienību svītro no Regulas (ES) Nr. 267/2012 IX pielikumā dotā saraksta un pievieno sarakstam, kas izklāstīts Regulas (ES) Nr. 267/2012 VIII pielikumā, kā grozīts ar ierakstiem, kas izklāstīti šīs regulas III pielikumā.
4. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 2. augustā

Labels: 18
5